சத்தீஸ் முனியாண்டி

சத்தீஸ் முனியாண்டி (ஆங்கிலம்; மலாய்: Satees Muniandy‎) (பிறப்பு: 28 மார்ச் 1985) என்பவர் ஒரு மலேசிய அரசியல்வாதி; மே 2018 முதல் ஆகத்து 2023 வரை பினாங்கு, பாகன் டாலாம் சட்டமன்றத் தொகுதிக்கான சட்டமன்ற உறுப்பினராக (MLA) பணியாற்றியுள்ளார். 2023 பினாங்கு மாநிலத் தேர்தல் வேட்பாளர் பட்டியலில் இவரின் அரசியல் வழிகாட்டியான இராமசாமி பழனிச்சாமியின் பெயருடன் இவரின் பெயரும் நீக்கப்பட்டது.

பாக்காத்தான் அரப்பான் (PH) கூட்டணியின் ஓர் உறுப்புக் கட்சியான ஜனநாயக செயல் கட்சியில் (DAP) உறுப்பினராக முன்பு சேவை செய்தார். பின்னர் 2023-ஆம் ஆண்டில், அந்தக் கட்சியில் இருந்து விலகி உரிமை கட்சியில் இணைந்தார். ஜனநாயக செயல் கட்சியில் மலேசிய இந்தியச் சமூகத்தின் செல்வாக்கைக் குறைத்து, மலேசிய சீனர்களை மையமாகக் கொண்டிருப்பதைக் காட்ட 2023 பினாங்கு மாநிலத் தேர்தல் வேட்பாளர் பட்டியலில் சத்தீஸ் முனியாண்டியின் பெயர் நீக்கப்பட்டதற்கு ஒரு காரணமாக அமையலாம் எனவும் அறியப்படுகிறது.

அரசியல் வாழ்க்கை
சத்தீஸ் முனியாண்டி தமது அரசியல் வாழ்க்கையை ஜனநாயக செயல் கட்சியின் வழியாக (DAP) தொடங்கினார்; மற்றும் 2018 மலேசியப் பொதுத் தேர்தலில் பாகன் டாலாம் சட்டமன்றத் தொகுதியில் 6,783 வாக்குகள் பெரும்பான்மையில் வெற்றி பெற்றார். 

சூலை 2023-இல், பினாங்கு மாநிலத் தேர்தலுக்கு முன்னதாக, ஜசெக கட்சியிலிருந்து விலகுவதாக அறிவித்தார். பின்னர் பினாங்கு மாநிலத் தேர்தலில் பாகன் டாலாம் தொகுதியில், தம் இடத்தைத் தக்க வைக்க ஒரு சுயேச்சை வேட்பாளராக சத்தீஸ் போட்டியிட்டார்.

தேர்தல் முடிவுகள்
+பினாங்கு மாநில சட்டமன்றம்ஆண்டுதொகுதிவேட்பாளர்பெற்ற வாக்குகள்%எதிரணிவாக்குகள்%பதிவான வாக்குகள்பெரும்பான்மை%2018N09 பாகன் டாலாம் (ஜசெக)10,70172.50%தினகரன் ஜெயபாலன் (மஇகா)3,91826.60%14,9486,78381.70%தியோ உவாட் லாய் (மஐக)510.30%தியோ அக் பிங் (மமக)450.30%ஜாஸ்பர் ஓய் சோங் ஆன் (பினாங்கு முன்னணி)360.30%2023சத்தீஸ் முனியாண்டி (சுயேச்சை)1,1117.56%குமரன் கிருஷ்ணன் (ஜசெக)10,50671.49%14,8687,54270.06%ஜெயராமன் குஞ்சு கண்ணு (பாஸ்)2,96420.17%எஸ். ராஜசகானன் (பினாங்கு முன்னணி)1150.78%

மேலும் காண்க
 குமரேசன் ஆறுமுகம்
 பாகன் டாலாம் சட்டமன்றத் தொகுதி
 மலேசிய இந்திய சட்டமன்ற உறுப்பினர்கள்
 மலேசிய மாநில சட்டமன்ற உறுப்பினர்களின் பட்டியல் (2018–2023)

மேற்கோள்கள்

வெளி இணைப்புகள்
 முகநூல்: சத்தீஸ் முனியாண்டி

பகுப்பு:வாழும் மக்கள்
பகுப்பு:1985 பிறப்புகள்
பகுப்பு:மலேசிய இந்தியர்கள்
பகுப்பு:மலேசிய அரசியல்வாதிகள்
பகுப்பு:மலேசியத் தமிழ் அரசியல்வாதிகள்
பகுப்பு:பினாங்கு மாநில சட்டமன்ற உறுப்பினர்கள்